שיחה:הקואליציה הישראלית לטראומה

message: הקישור שהיה מהמילה "סלע" היה לעמוד לא נכון. התבקשתי להוריד אותו ע"י יו"ר אגודת סלע. הם עובדים על כתיבת ערך לאגודת סלע. ברגע שהערך יהיה מוכן נקשר אותו למילה "סלע" בעמוד זה. תודה Tanyaprem - שיחה 15:58, 9 בינואר 2013 (IST)
אני מקווה שההרחבה שלי עוזרת להבין עד כמה ארגון הגג הזה משמעותי וחשוב. Ravit - שיחה 21:57, 23 בינואר 2011 (IST)
replies: text: עדיין לא. כדי להיות בטוחים מן הראוי להביא עובדות ברורות ולא ניסוחים מעורפלים. מה זה "מענה ישיר"? אלו הכנות בדיוק הוא מכין? כמה הכשרות לכמה אנשים הוא מקיים בשנה? לכמה אנשים הוא מסייע ובאיזה אופן? נסי להיות הרבה יותר קונקרטית. נרו יאיר • שיחה • י"ח בשבט ה'תשע"א • 22:32, 23 בינואר 2011 (IST)
replies: text: :יעזרו יותר מקורות חיצוניים המעידים על פעילותו ועל חשיבותו הציבורית. ‏Setreset • שיחה 22:51, 23 בינואר 2011 (IST)
replies: text: ::מענה ישיר זה דברים כמו טיפולים פסיכולוגים קצרים וארוכים, פרטניים או קבוצתיים, וכן ייעוץ נרחב למערכות חינוך ורווחה וכל מי שנוגע בדבר, במצב החירום עצמו ובהתמודדות עם התקופה שאחרי. הכנות והכשרות במיוחד בתחום המניעה עושים כל הזמן לצוותי פסיכולוגיה רווחה וחינוך שונים, שבסופו של דבר מגיעים עם פעילויות בנושא החוסן (למשל שיעורים על מחשבות ורגשות בעת חירום, איך להתמודד איתם, שיטות כמו נשימות מרגיעות, למי פונים לעזרה וכו') - לכל תלמיד בצפון ובעוטף עזה, דרך השירות הפסיכולוגי הייעוצי (קיים אחד כזה בכל מועצה, יש פסיכולוג ויועץ בכל בית ספר), וכל המורים והמחנכים של התלמידים הללו, וכשזה לא במערכת החינוך אז זה דרך כל 65 הארגונים שהחשובים שבהם כתובים בערך. אז איך אפשר לתת מספרים וכמויות? לצערי גם לא מצאתי באתר שלהם, אולי קצת בכתבה של ישראל היום. אך האם לא ברור שמדובר במשהו רחב היקף ברמה לאומית וממשלתית? Ravit - שיחה 22:58, 23 בינואר 2011 (IST)

text: זווית אחת שאני מכיר - הקואליציה מהווה בצורה מסויימת קבלן משנה של משרד החינוך (אגף שפ"י) לטיפול בנוער נפגע טראומה בעוטף עזה כשהמימון מגיע ממקורות חוץ - בעיקר (או רק) קהילות יהודיות בארה"ב. אם לא הקואליציה אין לי מושג איך המשרד על תקציביו המצומקים היה יכול להתמודד עם הבעיה ובכך חשיבותו. חשיבות נוספת היא המסגרת שמאגדת אנשים העוסקים באספקטים טיפוליים שונים לכדי גוף אחד שמקיים הדרכות אינטרדיספלינריות (המשלבות גישות שונות מתחומי תוכן שונים) אורי טל - שיחה 23:05, 23 בינואר 2011 (IST)
replies: text: :אני לא מבין. הם גם ארגון גג וגם פועלים באופן עצמאי? מה שעושה השפ"י או היועץ הבית ספרי מלמד על החשיבות של גורמים אלה עצמם, לא של ארגון הגג שלהם. נרו יאיר • שיחה • י"ט בשבט ה'תשע"א • 01:58, 24 בינואר 2011 (IST)
replies: text: ::הפסיכולוג והיועץ פועלים בתחום זה לאחר שקיבלו הכשרות והדרכות מהקואליציה, שהיא זו שפיתחה את הפעילויות ואת התורה שעומדת מאחורי זה (על בסיס מחקרים עדכניים וכן הניסיון הרב שצברה באירועי חירום שונים). Ravit - שיחה 07:05, 24 בינואר 2011 (IST)
replies: text: :::הפסיכולוג והיועץ לא לומדים זאת במסגרת הכשרתם הבסיסית? מהו אורך ההכשרה הנוספת שמקיימת הקואליציה? האם כל אנשי המקצוע עוברים הכשרה אצלם? כל זה, אגב, צריך להיות ברור בערך. נרו יאיר • שיחה • י"ט בשבט ה'תשע"א • 11:24, 24 בינואר 2011 (IST)
replies: text: ::::כמובן שלומדים זאת בהכשרה הבסיסית (לא מספיק, אגב, לעניות דעתי) - אבל מי פיתח את התורה הזו? ומי נותן (באמצעות משרדי הממשלה השונים) את המון הכשרות ההמשך, ימי העיון, הכנסים, הסדנאות והקורסים הנוספים במהלך העבודה השוטפת? אני אישית עברתי קורס המשך של 40 שעות בנושא זה ועוד מספר ימי עיון וריענונים וסימולציות של מצבי חירום, מדי שנה, ואני עוד יחסית צעירה במערכת. וברור שהגורמים המקצועיים באזורי העימות כמו גבול הצפון ועוטף עזה עוברים את זה הרבה יותר. הוספתי כמה מילים על הפעילות הזו בערך עצמו. Ravit - שיחה 22:23, 24 בינואר 2011 (IST)
replies: text: :::::לא ידעתי שאת אשת מקצוע, זה כמובן משמעותי. אודה לך (או לכל מי שיודע) אם תבהירי את הערך במקומות שהצבתי תבנית "כלומר". עדיין לא הבנתי: ההכשרה שאנו מדברים עליה מתבצעת באופן רשמי על ידי הקואליציה? נרו יאיר • שיחה • כ"א בשבט ה'תשע"א • 21:00, 26 בינואר 2011 (IST)
replies: text: ::::::הבהרתי בערך, אשמח להבהיר עוד אם יש שאלות נוספות. לגבי ההכשרה, היא אכן מבוצעת ע"י הקואליציה, כלומר בשליחותה ותחת הגישה שהיא פיתחה, אבל בפועל זה מתבצע ע"י המוסדות הממשלתיים והארגונים ששייכים לקואליציה, לכן בד"כ זה תחת הכותרת שלהם. Ravit - שיחה 18:30, 27 בינואר 2011 (IST)
replies: text: :::::::אני עדיין לא מבין. הקואליציה מפתחת את הפרקטיקה וגורמים אחרים מכשירים לפיה את אנשי המקצוע בשטח? האם הפיתוח מתבצע על ידי ועדות של אנשי מקצוע מן הגורמים השונים או שאלה אנשי הקואליציה ששאר הגורמים צריכים לקבל את דבריהם כפי שהם? האם הקואליציה מבצעת בעצמה את "המענה הישיר" וה"הכנות" (כפי שפירטת בערך) או שהארגונים החברים בקואליציה עושים זאת? נרו יאיר • שיחה • כ"ג בשבט ה'תשע"א • 13:59, 28 בינואר 2011 (IST)
replies: text: ::::::::תראה למשל את רשימת חברי מועצת המנהלים של הקואליציה. רובם משמשים כמנהלים בדיוק בארגונים המשוייכים לקואליציה (עמ"ך, משאבים (פרופ' מולי להד שהוא אולי המומחה הכי גדול בארץ בתחום הזה ובאמת כדאי שאכתוב עליו ערך), סל"ע, מהות, נט"ל וכו'). כלומר, כולם שותפים לעשייה ולפיתוח כאחד. אני לא יודעת עד כמה הקואליציה נותנת מענה ישיר בעצמה, זה לרוב דרך הארגונים למיטב הבנתי. למשל - את הקורסים שאני אישית עברתי ביצעו מרכז "משאבים" ומשרד החינוך; את עשרת "מרכזי החוסן" בשדרות וברחבי הארץ המתוארים בכתבה של "ישראל היום" מנהלת הקואליציה עצמה, במימון הממשלה ותרומות, ע"י פסיכולוגים פרילנסרים + פסיכולוגים מהשירות הפסיכולוגי הייעוצי של משרד החינוך. אני לא מכירה איך זה עובד בארגונים אחרים, למשל עם קשישים שיש לי פחות נגיעה אליהם, אבל אני מניחה שזה דומה. Ravit - שיחה 17:11, 28 בינואר 2011 (IST)
replies: text: :::::::::אנא תבהירי מה שאת יודעת בערך. אני מצטרף לתקווה לכתיבת ערך על מולי להד, שכידוע יש לו גם סיפור אישי טרגי. תודה! נרו יאיר • שיחה • כ"ה בשבט ה'תשע"א • 15:31, 30 בינואר 2011 (IST)
thread_title: חשיבות

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.israeltraumacoalition.org/content2/eng
** In הקואליציה הישראלית לטראומה on 2013-05-05 03:21:19, 404 Not Found
** In הקואליציה הישראלית לטראומה on 2013-05-14 18:35:24, 404 Not Found
--Matanyabot - שיחה 21:35, 14 במאי 2013 (IDT)
thread_title:  קישור שבור